A.D. THE ENGLISH VOYAGES 



1592. 



ac famam alicujus, nunc in gentem totam stylum acuentes, 

 atque impudenter quasi mentiendo, insontem nationem & 

 populos commaculantes : Alii vero contra, animo ingenuo 

 multa lucubrando investigant & in lucem emittunt ; 

 ut qui scientiam Theologicam & Philosophicam scriptis 

 mandarunt, quique suis vigiliis veterum monumenta nobis 

 explicuerunt : qui quicquid in illis obscurum, imper- 

 fectum, inordinatum animadverterunt, usu & experientia 

 duce illustrarunt, explerunt, ordinarunt : qui mundi 

 historias, bona fide, aeternae memoriae consecrarunt : . qui 

 linguarum cognitionem suis indefessis laboribus juverunt : 

 denique qui aliorum in se suamve gentem vel patriam, 

 licentiosam petulantiam reprimere, calumnias refellere, & 

 quandam quasi vim injustam propulsare annixi sunt. 



Et quidem ego, cui literas vix, ac ne vix quidem videre 

 contigit, omnium qui divinae Palladi nomen dederunt, 

 longe infimus (ut id ingenue de mea tenuitate confitear) 

 facere certe non possum, quin me in illorum aciem con- 

 feram, qui gentis suae maculam abluere, veritatem ipsam 

 asserere, & convitiantium jugum detrectare studuerunt : 

 Majora ingenio sors denegavit : Id quoquo modo tentare 

 compellit ipsius veritatis dignitas, & innatus amor patriae, 

 quam extraneos nonnullos falsis rumoribus deformare, 

 variis convitiis, magna cum voluptate proscindere, aliisque 

 nationibus deridendam propinare comperimus. Quorum 

 petulantiae occurrere, & criminationes falsas, detectis simul 

 scriptorum de hac Insula erroribus, apud bonos & cordatos 

 viros, (Nam vulgus sui semper simile, falsi & vani 

 tenacissimum, non est quod sperem me ab hac inveterata 

 opinione abducere posse) diluere hoc commentariolo 

 decrevi. 



Etsi autem Islandia multos habet, ut setate, ita ingenio 

 & eruditione me longe superiores, ideoque ad banc 

 causam patriae suscipiendam multo magis idoneos : Ego 

 tamen optimi & clarissimi viri, Dom. Gudbrandi Thorlacii, 

 Episcopi Holensis, apud Islandos, sollicitationibus motus 

 communi causae, pro viribus, nequaquam deesse volui, 

 tum ut aequissimas postulationi ipsius parerem, atque 



8 



